วันนี้ (27 มิ.ย.2563) สำนักพระราชวัง ออกแถลงการณ์เรื่อง สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จไปรับการถวายการตรวจ พระอาการชาบริเวณพระกร (แขน) ขวา ณ โรงพยาบาลจุฬาภรณ ฉบับที่ 2 ความว่า  ตามที่ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จไปประทับรักษาพระอาการประชวร ณ โรงพยาบาลจุฬาภรณ์ ตั้งแต่วันที่ 15 มิถุนายน 2563 ด้วยพระอาการชาบริเวณปลายนิ้วพระหัตถ์ขวา นั้น  คณะแพทย์ได้ถวายการตรวจพระอาการแล้วพบว่า เกิดจาก พระกิโลมกะ (พังผืด) รัดพระธมนี (เส้นประสาท) ที่บริเวณใต้พระกัประ (ข้อศอก) คณะแพทย์จึงได้ถวายการผ่าตัดผ่านกล้องเลาะแผ่นพระกิโลมกะ เมื่อวันที่ 16 มิถุนายน 2563 โดยไม่มีพระอาการแทรกซ้อนจากการผ่าตัด พะอาการชาค่อย ๆ ดีขึ้นตามลำดับและทรงปฏิบัติกิจวัตรประจำวันได้ตามปกติแล้ว  คณะแพทย์จึงขอพระราชทานกราบทูลเชิญเสด็จกลับไปประทับ ณ พระตำหนักจักรีบงกช  ในวันเสาร์ ที่ 27 มิถุนายน 2563  จึงประกาศมาให้ทราบโดยทั่วกัน  สำนักพระราชวัง  27 มิถุนายน 2563
สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี